
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 154 

22 Σεπτεμβρίου 1994 



ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 289 
Διαίρεση Δήμου Πατρέων σε διαμερίσματα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2 παρ. 3, 107 και 276 του 
δημοτικού και κοινοτικού κώδικα (Π.Δ. 323/89 Α 146). 

2. Την παρ. 1 του άρθρου 23 του Ν. 1558/1985 «Κυ¬ 
βέρνηση και Κυβερνητικά Όργανα» (Α 137) σε συνδυα¬ 
σμό με τις διατάξεις του άρθρου 4 του Π.Δ. 137/1986 
«Συγκρότηση της Γενικής Γραμματείας Δημόσιας Τάξης 
σε Υπουργείο Δημόσιας Τάξης» (Α 51). 

3. Την 498/94 γνώμη του δημοτικού συμβουλίου Πα¬ 
τρέων για την διαίρεση του ομώνυμου δήμου σε τέσσερα 
διαμερίσματα και καθορισμό των ορίων αυτών. 

4. Τις διατάξεις του άρθρου 27 του Ν. 2081 /1992 «Ρύθ¬ 
μιση του θεσμού των Επιμελητηρίων κ.λπ.» (Α 154) με το 
οποίο προστέθηκε άρθρο 29 Α στο Ν. 1558/1985. 

5. Τα αποτελέσματα της απογραφής του πραγματικού 
πληθυσμού της Ελλάδος που διενεργήθηκε την 17η Μαρ¬ 
τίου του 1991 και κυρώθηκαν με την 24197/Γ 3812/ 
24.11.93 κοινή απόφαση των Υπουργών Εθνικής Οικονο¬ 
μίας και Εσωτερικών, η οποία δημοσιεύθηκε στο ΦΕΚ 
882/12/1993, τεύχος Β’ από την οποία προκύπτει ότι ο 
δήμος Πατρέων του Νομού Αχαΐας κατά την ως άνω απο- 
γραφή είχε πληθυσμό πάνω από εκατόν πενήντα χιλιάδες 
(150.000) κατοίκους. 

6. Το γεγονός, ότι από τις διατάξεις του διατάγματος 
αυτού προκαλείται δαπάνη σε βάρος του κρατικού προϋ¬ 
πολογισμού, το ύψος της οποίας δεν δύναται να προσδιο- 
ρισθεί. 

7. Τις 453/1994 και 545/94 γνωμοδοτήσεις του Συμ¬ 
βουλίου της Επικράτειας, με πρόταση του Υπουργού Εσω¬ 
τερικών, αποφασίζουμε: 

Αρθρο μόνο 

Ο Δήμος Πατρέων διαιρείται σε τέσσερα διαμερίσματα 
και τα όρια των διαμερισμάτων αυτών καθορίζονται, όπως 
εμφαίνονται στο από 29.8.94 ρυμοτομικό διάγραμμα, υπό 
κλίμακα 1:13.000 που συνέταξε η Δ/νση Πολεοδομικού 
Σχεδιασμού και Εφαρμογών του Δήμου Πατρέων και όπως 
κατωτέρω ειδικότερα περιγράφονται ως εξής: 


Α' ΔΙΑΜΕΡΙΣΜΑ ΑΡΚΤΙΚΟΥ ΤΟΜΕΑ: 

Το τμήμα εντός των Διοικητικών ορίων του Δήμου Πα¬ 
τρέων που βρίσκεται βορείως της γραμμής, που υλοποιεί¬ 
ται: 

1. Από το τμήμα (ΑΒ) της οδού Λευκωσίας, το μεταξύ 
των οδών Ηρώων Πολυτεχνείου και Ν.Ε.Ο. Πατρών - Αθη¬ 
νών. 

2. Από τα τμήματα (ΒΓ) και (ΓΔ) της Ν.Ε.Ο. Πατρών - 
Αθηνών και της οδού Πανεπιστημίου τα μεταξύ της οδού 
Λευκωσίας και της οδού Αχαϊκής Συμπολιτείας. 

3. Από το τμήμα (ΔΕ) της Μικρής Περιμετρικής, το με¬ 
ταξύ των οδών Αχαϊκής Συμπολιτείας και Κιθαιρώνος και 

στη συνέχεια προς Ανατολάς από τη γραμμή (Ζ, Η, θ.) 

που ορίζεται με την ένωση των κορυφών των λόφων «Κα¬ 
βουράκι», «Ασύρματος», «Ξερόλακα», όρος Παναχαϊκόν. 

Β' ΔΙΑΜΕΡΙΣΜΑ ΝΟΤΙΟΥ ΤΟΜΕΑ: 

Το τμήμα εντός των διοικητικών ορίων του Δήμου Πα¬ 
τρέων που βρίσκεται νοτίως της γραμμής, που υλοποιεί¬ 
ται: 

1) Από τη Λεωφόρο επί του χειμάρρου «Διακονιάρη» 
(οδός Ελευθ. Βενιζέλου) στο τμήμα της Α1Β1), από την 
Ακτή Δυμαίων μέχρι τη διασταύρωσή της με την προβλε- 
πόμενη από το Σχέδιο Πόλεως Λεωφόρο των 30 μ. της 
νέας οδού Καλαβρύτων, νοτίως του Ι.Ν. Αγ. Γεωργίου 
Λάγγουρα. 

2) Από το τμήμα (Β1Γ1) της ανωτέρω προβλεπόμενης 
από το Σχέδιο Πόλεως Λεωφόρο των 30 μ. της νέας οδού 
Καλαβρύτων, το τμήμα της, που ορίζεται από το χείμαρρο 
«Διακονιάρη» μέχρι τη διασταύρωσή της με την ανώνυμη 
Λεωφόρο των 30 μ. στη συνοικία Ταραμπούρα. 

3) Από το τμήμα (Γ1Δ1) της ανωτέρω ανωνύμου Λεωφό¬ 
ρου που αναφέρεται στην παρ. (2), το μεταξύ των οδών Ν. 
Κουτούζη και Ακρωτηρίου (Γ. Παπανδρέου). 

4) Από το τμήμα (Δ1Ε1) της οδού Ακρωτηρίου, το με¬ 
ταξύ της ανωτέρω (παραγράφου 2) Ανωνύμου Λεωφόρου 
και του χειμάρρου «Γλαύκος». 

5) Από το τμήμα (Ε1Ζ1) του χειμάρρου «Γλαύκος» που 
ορίζεται μεταξύ της οδού Ακρωτηρίου και των διοικητικών 
ορίων του Δήμου δυτικά και σε απόσταση 800 μέτρων από 
τη γέφυρα του χειμάρρου «Γλαύκος» στην οδό προς το ερ¬ 
γοστάσιο της ΑοίιαΙε ΟΙευδδ. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Γ' ΔΙΑΜΕΡΙΣΜΑ ΑΝΑΤΟΛΙΚΟΥ ΤΟΜΕΑ: 

Το τμήμα εντός των διοικητικών ορίων του Δήμου Πα- 
τρέων που βρίσκεται ανατολικώς της γραμμής που υλο¬ 
ποιείται: 

1) Προς βορράν, από τη γραμμή (Ζ,Η,Θ,...) των κορυφο- 
γραμμών που περιγράφεται στην παράγραφο Α.3. 

2) Προς Νότο, από το τμήμα (Ε1 ,ΖΙ ,Ζ2) του χειμάρρου 
«Γλαύκος», το μεταξύ της οδού Ακρωτηρίου και του 
Υδροηλεκτρικού Εργοστασίου «Γλαύκος» στην Περιβόλα 
όπου είναι και το τέλος των διοικητικών ορίων του Δήμου 
στο σημείο εκείνο. 

3) Προς Δυσμάς: 

α. Από τις οδούς Παναχαΐδος Αθηνάς, Παπαδιαμαντο- 
πούλου, Γ' Ορειβατικού, της νέας οδού Καλαβρύτων (το 
διανοιγμένο τμήμα αυτής μεταξύ Πλατείας Μαρούδα και 
Νοσοκομείου «Αγ. Ανδρέας» και το αδιάνοικτο τμήμα της 
(ΒΟ,ΒΙ ,ΓΙ) από το Νοσοκομείο έως την οδό Ν. Κουτούζη 
νοτίως των ΤΕΙ). 

β. Από το τμήμα (ΓΙΔΙ) της ανωνύμου Λεωφόρου των 
30μ. στη συνοικία «Ταραμπούρα», το μεταξύ των οδών Ν. 
Κουτούζη και Ακρωτηρίου (Γ. Παπανδρέου). 

γ. Από το τμήμα (Δ1Ε1) της οδού Ακρωτηρίου, το με¬ 
ταξύ της ανωτέρω Ανωνύμου Λεωφόρου και του χειμάρ¬ 
ρου «Γλαύκος». 

Δ. ΔΙΑΜΕΡΙΣΜΑ ΚΕΝΤΡΟΥ ΤΗΣ ΠΟΛΕΩΣ: 

Το τμήμα της πόλεως που περικλείεται από τη γραμμή 
που υλοποιείται: 

1. Προς Βορράν: 

α) Από το τμήμα (ΑΒ) της οδού Λευκωσίας, το μεταξύ 
των οδών Ηρώων Πολυτεχνείου και Ν.Ε.Ο Πατρών - Αθη¬ 


νών. 

β) Από τα τμήματα (ΒΓ) και (ΓΔ) της Ν.Ε.Ο Πατρών - 
Αθηνών και της οδού Πανεπιστημίου, τα μεταξύ της οδού 
Λευκωσίας και της οδού Αχαϊκής Συμπολιτείας. 

γ) Από το τμήμα (ΔΕ) της Μικρής Περιμετρικής, το με¬ 
ταξύ των οδών Αχαϊκής Συμπολιτείας και Κιθαιρώνος και 
στη συνέχεια προς Ανατολάς από τη γραμμή που ορίζεται 
με την ένωση των κορυφών των λόφων «Καβουκάκι», 
«Ασύρματος». 

2. Προς Ανατολάς από τις οδούς Παναχαΐδος Αθηνάς, 
Παπαδιαμαντοπούλου, Γ' Ορειβατικού, της νέας οδού Κα¬ 
λαβρύτων (το διανοιγμένο τμήμα αυτής μεταξύ Πλατείας 
Μαρούδα και Νοσοκομείου «Αγ. Ανδρέας» και το αδιάνοι- 
κτο τμήμα της (ΒοΒΙ) από το Νοσοκομείο έως το χεί¬ 
μαρρο «Διακονιάρη»). 

3. Προς Νότον από τη Λεωφόρο επί του χειμάρρου «Δια¬ 
κονιάρη» (οδός Ελευθ. Βενιζέλου) στο τμήμα της Β1Α1 
που ορίζεται από την προβλεπόμενη από το σχέδιο Πό¬ 
λεως Λεωφόρο των 30μ. της νέας οδού Καλαβρύτων, μέ¬ 
χρι την Ακτή Δυμαίων. 

Στον Υπουργό Εσωτερικών αναθέτουμε την δημο¬ 
σίευση του παρόντος διατάγματος, μετά του από 
29.8.1994, ρυμοτομικού διαγράμματος του δήμου Πα- 
τρέων και την εκτέλεση αυτού. 

Αθήνα, 21 Σεπτεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

ΚΩΝ/ΝΟΣ ΣΚΑΝΔΑΛΙΔΗΣ 

